Document ID: 32003R0803

Kommissionens forordning (EF) nr. 803/2003
af 8. april 2003
om ændring af Rådets forordning (EF) nr. 2368/2002 om gennemførelse af Kimberley-processens certificeringsordning for international handel med uslebne diamanter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 2368/2002 om gennemførelse af Kimberley-processens certificeringsordning for international handel med uslebne diamanter(1), senest ændret ved Kommissionens forordning (EF) nr. 762/2003(2), særlig artikel 20, og
ud fra følgende betragtninger:
(1) I henhold til artikel 20 i forordning (EF) nr. 2368/2002 som ændret ved Rådets forordning (EF) nr. 254/2003(3) kan listen over deltagende parter i Kimberley-processens certificeringsordning, herunder WTO-medlemmer og særskilte toldområder, der opfylder kravene i ordningen, ændres.
(2) Formandskabet for Kimberley-processens certificeringsordning har i meddelelse af 5. maj 2003 forelagt en ajourført liste over de deltagende parter. Ajourføringen af listen vedrører navnlig tilføjelse af Cameroun, Mali, Polen, Slovenien, Tunesien og Tyrkiet som deltagende parter og fjernelse af Rumænien. Bilag II skal derfor ændres i overensstemmelse hermed.
(3) Plenarforsamlingen i Kimberley-processens certificeringsordning enedes på mødet den 28.-30. april 2003 om, at formandskabet for Kimberley-processens certificeringsordning skal udstede en revideret liste over de deltagende parter inden den 10. juni 2003, og at alle på den reviderede liste skal have deres status som deltagende parter bekræftet eller trukket tilbage inden den 31. juli 2003 i en afgørelse fra formandskabet.
(4) De foranstaltninger, der er fastsat i denne forordnings artikel 2, er i overensstemmelse med udtalelsen fra det udvalg, der er omhandlet i artikel 22 i forordning (EF) nr. 2368/2002 -
UDSTEDT FØLGENDE FORORDNING:
Artikel 1
Bilag II til forordning (EF) nr. 2368/2002 erstattes med bilaget til nærværende forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 8. april 2003.

Labels: 7
3
14